कालपुरुष का कमरबन्द
अलनीलम (ε ओरायनिस) एक सुपरजाइंट है, जो पृथ्वी से लगभग 2,000 प्रकाश-वर्ष दूर है और इसका परिमाण 1.70 है। यह आकाश में 29वां सबसे चमकीला तारा है और मृग नक्षत्र (ओरियोन) में चौथा सबसे चमकीला तारा है। यह सूर्य से 375,000 गुना अधिक चमकीला है। इसका स्पेक्ट्रम स्थिर बिंदुओं में से एक के रूप में कार्य करता है जिसके द्वारा अन्य सितारों को वर्गीकृत किया जाता है।
सौर मण्डल
अरुण या युरेनस हमारे सौर मण्डल में सूर्य से सातवाँ ग्रह है। व्यास के आधार पर यह सौर मण्डल का तीसरा बड़ा और द्रव्यमान के आधार पर चौथा बड़ा ग्रह है। द्रव्यमान में यह पृथ्वी से १४.५ गुना अधिक भारी और अकार में पृथ्वी से ६३ गुना अधिक बड़ा है। औसत रूप से देखा जाए तो पृथ्वी से बहुत कम घना है - क्योंकि पृथ्वी पर पत्थर और अन्य भारी पदार्थ अधिक प्रतिशत में हैं जबकि अरुण पर गैस अधिक है। इसीलिए पृथ्वी से तिरेसठ गुना बड़ा अकार रखने के बाद भी यह पृथ्वी से केवल साढ़े चौदह गुना भारी है। हालांकि अरुण को बिना दूरबीन के आँख से भी देखा जा सकता है, यह इतना दूर है और इतनी माध्यम रोशनी का प्रतीत होता है की प्राचीन विद्वानों ने कभी भी इसे ग्रह का दर्जा नहीं दिया और इसे एक दूर टिमटिमाता तारा ही समझा। १३ मार्च १७८१ में विलियम हरशल ने इसकी खोज की घोषणा करी। अरुण दूरबीन द्वारा पाए जाने वाला पहला ग्रह था। इसके 15 उपग्रहों में से 10 की खोज 1986 में वायेजर=1 यान द्वारा हुई है।